Fitokonana tamin' ny taona 1991

Ny fitokonana tamin' ny taona 1991 dia fitokonana faobe sy fihetsiketsehana goavana nokarakarain' ny antoko Hery Velona Rasalama nanoherana ny fitondran' ny filoham-pirenena Ratsiraka Didier ka niteraka ny Repoblika Fahatelo izay nantsoina hoe Repoblikan' i Madagasikara tamin' ny taona 1992. Nofaizin' ny tafika izy ireo, ka maro ny niharam-pahavoazana. Mba hampitsaharana ny fikomiana dia nankatoavin' ny praiminisitra Guy Razanamasy ny fivoriambe tamin' ny 31 Ôktôbra 1991. Tetezamita demôkratika sy liberaly no narafitra ka notarihin' i Albert Zafy izay hitondra ny Fahefana Avon' ny Fanjakana (Haute Autorité de l'Etat - HAE), i Didier Ratsiraka dia nitoetra ho filohan' ny Repoblika.

 Fitarihana ny fihetsiketsehana 
Tamin' ny taona 1991, i Albert Zafy, lehiben' ny mpanohana ny fanovana, no nanomboka ny diabe isaky ny minisitera tao an-drenivohitra. Nesorin' izy ireo tamin' ny toerany ny minisitra rehetra, ary nametraka ny azy izy ireo.

 Vonoana olona teny Iavoloha 
Nony tonga teny akaikin' ny lapan' ny filoha Ratsiraka eny Iavoloha anefa izy ireo dia nifanehatra tamin' ny sakana miaramila telo. Rehefa niampita ny sakana fahatelo dia nitifitra vahoaka ny mpiambina manokana ny filoham-pirenena. Ao anatin' ny sakoroka, safotry ny helikôptera, dia matin' ny bala na niharan' ny vanja milevina amin' ny tanimbary manodidina ny olona maro dia maro.

 Jereo koa 

 Tantaran' i Madagasikara
 Repoblika Demokratika Malagasy (repoblika faharoa)
 Repoblikan' i Madagasikara (repoblika fahatelo)

 Loharano sy fanamarihana